CELEX: 62019CN0898
Language: sl
Date: 2019-12-04 00:00:00
Title: Zadeva C-898/19 P: Pritožba, ki jo je Irska vložila 4. decembra 2019 zoper sodbo Splošnega sodišča (sedmi razširjeni senat) z dne 24. septembra 2019 v združenih zadevah T-755/15 in T-759/15, Luksemburg in Fiat Chrysler Finance Europe/Komisija

17.2.2020   
            
            
               SL
            
            
               Uradni list Evropske unije
            
            
               C 54/41
            
         
      Pritožba, ki jo je Irska vložila 4. decembra 2019 zoper sodbo Splošnega sodišča (sedmi razširjeni senat) z dne 24. septembra 2019 v združenih zadevah T-755/15 in T-759/15, Luksemburg in Fiat Chrysler Finance Europe/Komisija
      (Zadeva C-898/19 P)
      (2020/C 54/45)
      Jezik postopka: angleščina
      
         Stranke
      
      
         Pritožnica: Irska (zastopniki: M. Browne, A. Joyce, J. Quaney, P. Gallagher SC, agenti, S. Kingston, B. Doherty, BL)
      
         Druge stranke v postopku: Evropska komisija, Fiat Chrysler Finance Europe, Veliko vojvodstvo Luksemburg
      
         Predlogi
      
      Pritožnica Sodišču predlaga, naj:
      
                  —
               
               
                  razveljavi sodbo Splošnega sodišča z dne 24. septembra 2019, Luksemburg in Fiat Chrysler Finance Europe/Komisija (T-755/15 in T-759/15);
               
            
                  —
               
               
                  razglasi ničnost Sklepa Komisije (1) z dne 21. oktobra 2015, in
               
            
                  —
               
               
                  Komisiji naloži plačilo stroškov tega postopka.
               
            
         Pritožbeni razlogi in bistvene trditve
      
      Prvi pritožbeni razlog: Splošno sodišče je napačno uporabilo pravo, zlasti člen 107(1) PDEU, glede pristopa v zvezi s t. i. „neodvisnim tržnim načelom“.
      Drugi pritožbeni razlog: Splošno sodišče je napačno uporabilo pravo, zlasti člen 107(1) PDEU, glede analize selektivnosti.
      Tretji pritožbeni razlog: Splošno sodišče je kršilo obveznost obrazložitve sodbe.
      Četrti pritožbeni razlog: Splošno sodišče je kršilo načelo pravne varnosti s tem, da je potrdilo, da Komisija lahko opravi nadzor nad odločbami nacionalnih davčnih uprav na podlagi Komisijine različice neodvisnega tržnega načela, ki ni predvidljiva in katere vsebina ni znana.
      Peti pritožbeni razlog: Splošno sodišče je kršilo člena 4 in 5 PEU ter je nedopustno uporabilo pravila o državnih pomočeh za harmonizacijo pravil držav članic o neposrednem obdavčenju.
      
         (1)  Sklep Komisije (EU) 2016/2326 z dne 21. oktobra 2015 o državni pomoči SA.38375 (2014/C ex 2014/NN), ki jo je Luksemburg odobril podjetju Fiat (notificirano pod dokumentarno številko C(2015) 7152) (UL 2016, L 351, str. 1).